Diari Oficial de la Generalitat Valenciana


Sumari del DOGV 9999, del 04-12-2024 (2024/12496)

RESOLUCIÓ de 2 de desembre de 2024, per la qual es modifica la Resolució de 30 de setembre de 2024, per la qual es convoca un procés selectiu per a l’ingrés en l'escala superior d'orientació i intervenció psicosocial de la Universitat d'Alacant (grup A, subgrup A1) pel sistema d'oposició. Referència A03/24.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9999

Data del DOGV
:   04-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12809

CVE
:   QMWW-N-6352-10207

Data del document
:   02-12-2024

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

Una vegada publicada la resolució de data 30 de setembre de 2024 en el DOGV núm. 9950, de 3 d'octubre de 2024, i en execució de la resolució del recurs de reposició interposat en data 31/10/2024 contra les bases de la mencionada resolució, este rectorat

RESOL

*Primer*

Declarar la nul·litat del contingut de la base 2.1.3, pel que fa a l'única titulació exigida per a l'accés a l'escala convocada.

*Segon*

Donar una nova redacció al primer paràgraf de la mencionada base en els termes següents:

«2.1.3. Estar en possessió del títol de llicenciatura o grau en Psicologia, Pedagogia o Psicopedagogia, o complir els requisits per a obtenir-lo abans de la finalització del termini de presentació de sol·licituds, i disposar del justificant d'haver abonat les taxes per a la seua expedició o del certificat acadèmic que acredite haver finalitzat els estudis que donen dret a la seua obtenció.»

*Tercer*

Establir un termini de deu dies hàbils, comptats a partir de l'endemà de la data de publicació de l'extracte d'aquesta resolució en el *Boletín Oficial del Estado*, per a la presentació de noves sol·licituds, que s'hauran de formalitzar a través de la seu electrònica <https://seuelectronica.ua.es/>  o en l'adreça <https://cvnet.cpd.ua.es/eadmua/Tramites?pIdioma=valenciano>, seleccionant el tràmit establit: Sol·licitud per a oposicions del PTGAS.

El personal aspirant que ja haja presentat la seua sol·licitud en el termini inicialment establit en la resolució de data 30 de setembre de 2024, no haurà de tornar a presentar-la.

Contra la present resolució, que esgota la via administrativa, es podrà interposar un recurs contenciós administratiu davant el jutjat contenciós administratiu d'Alacant competent, en el termini de dos mesos comptadors a partir de l'endemà de publicar-se, de conformitat amb el que s'establix en l'article 114 de la Llei 39/2015, d'1 d'octubre, del procediment administratiu comú de les administracions públiques; 38.4 de la Llei orgànica 2/2023, de 22 de març, del sistema universitari, i 46 de la Llei 29/1998, de 13 de juliol, reguladora de la jurisdicció contenciosa administrativa.

  

Alacant, 2 de desembre de 2024

(p. d. Resolució 03.10.2024)

Julio Marcelo García Mora

Gerent rector en funcions